PRIJEDLOG

 Na temelju članaka 48. i 49. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19, 57/22 i 101/23), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na \_\_. sjednici održanoj dana \_\_. studenog 2024. godine donijelo je

**PROGRAM**

**javnih potreba u predškolskom odgoju i obrazovanju te osnovnom, srednjem i visokom obrazovanju Općine Križ u 2025. godini**

I.

 Programom javnih potreba u predškolskom odgoju i obrazovanju te osnovnom, srednjem i visokom obrazovanju Općine Križ u 2025. godini, utvrđuje se iznos i način financiranja i zadovoljavanja javnih potreba u djelatnosti predškolskog odgoja i obrazovanja te skrbi o djeci predškolske dobi prema potrebama i interesima građana Općine Križ, kao i iznos, odnosno namjena sredstava te način financiranja i zadovoljavanja javnih potreba u osnovnom, srednjem i visokom obrazovanju.

II.

 Zakon o predškolskom odgoju i obrazovanju definira predškolski odgoj kao djelatnost koja se ostvaruju u dječjim vrtićima. Djelatnost predškolskog odgoja i obrazovanja u Općini Križ obavlja se u ustanovi Dječji vrtić Križić-kružić, Ulica Josipa Čopora 15, Križ (u daljnjem tekstu: Dječji vrtić Križić-kružić).

 Općina Križ ima pravo i obavezu odlučivati o potrebama i interesima građana za organiziranjem i ostvarivanjem programa predškolskog odgoja i obrazovanja, kao i o skrbi o djeci predškolske dobi te radi zadovoljavanja spomenutih potreba osnivati dječje vrtiće na svom području. Sve mjere vezane uz zadovoljavanje tih potreba utvrđuju se sukladno Zakonu o predškolskom odgoju i obrazovanju i Državnom pedagoškom standardu.

III.

 Javne potrebe u predškolskom odgoju i obrazovanju u Općini Križ zadovoljavati će se:

* djelovanjem ustanove Dječji vrtić Križić-kružić kroz programe odgoja, obrazovanja, zdravstvene zaštite, prehrane i socijalne skrbi djece rane i predškolske dobi od navršene prve godine života do polaska u osnovnu školu,
* nabavom nove opreme i didaktičkih sredstava,
* akcijama i manifestacijama te projektima koji će pridonijeti poboljšanju i razvitku predškolskog odgoja i obrazovanja.

IV.

 **Za javne potrebe u predškolskom odgoju i obrazovanju u Općini Križ iz točke III. ovoga Programa osiguravaju se ukupna sredstva u iznosu od =4.599.800,00 EUR-a (slovima: četirimilijunapetstodevedesetdevettisućaosamstoeura) i to:**

|  |  |  |  |
| --- | --- | --- | --- |
| **Rb.** | **Oznaka**  | **PROGRAM****javnih potreba u predškolskom odgoju i obrazovanju na području Općine Križ u 2024. godini** | **IZNOS (EUR-a)** |
| 1. | **A101801** | Financiranje redovne djelatnosti dječjeg vrtića | 1.460.600,00 |
| 2. | **K101801** | Opremanje dječjeg vrtića | 21.200,00 |
| 3. | **A101504** | Edukativne i sportske aktivnosti za djecu predškolske dobi | 18.000,00 |
| 4. | **K102829** | Izgradnja i opremanje interaktivnog digitalnog objekta dječjeg vrtića u Križu | 3.100.000,00 |
| **UKUPNO** | **4.599.800,00** |

V.

 Za javne potrebe ovog Programa koje se odnose na osnovno, srednje i visoko obrazovanje u Proračunu Općine Križ za 2025. godinu planirana su sredstva za sljedeće namjene:

* **potpore u cilju unapređenja standarda osnovnoškolskog i srednjoškolskog obrazovanja (s**ufinanciranje programa produženog boravka, sufinanciranje udžbenika, sufinanciranje škole plivanja, održavanje školske sportske dvorane, sufinanciranje rada školske kuhinje te ostale potpore),
* **potpore obrazovanju učenicima i studentima** (stipendije za učenike i studente, **sufinanciranje učeničkog doma učenika srednjih škola)**
* **sufinanciranje prijevoza** (sufinanciranje prijevoza djece s teškoćama u razvoju i osoba s invaliditetom, polaznika srednje škole u mjestu prebivališta i sufinanciranje i/ili financiranje troškova javnog prijevoza redovitim studentima)

VI.

 Za program osnovnog, srednjeg i visokog obrazovanja Općine Križ za 2025. godinu osiguravaju se ukupna sredstva u iznosu od =200.000,00 EUR-a (slovima: dvjestotisućaeura) i to:

|  |  |  |  |
| --- | --- | --- | --- |
| **Rb.** | **Oznaka** | **PROGRAM****osnovnog, srednjeg i visokog obrazovanja****Općine Križ u 2025. godini** | **IZNOS (EUR-a)** |
| 1. | A101501 | **Sufinanciranje osnovnog i srednjeg obrazovanja** - potpore u cilju unapređenja standarda osnovnoškolskog i srednjoškolskog obrazovanja | 105.000,00  |
| 2. | A101502 | **Potpore u obrazovanju - stipendije**- potpore obrazovanju učenicima i studentima | 65.000,00 |
| 3. | A101503 | **Potpore u obrazovanju -** **sufinanciranje prijevoza** | 30.000,00 |
| **UKUPNO** | **200.000,00** |

VII.

Ako se u Proračunu Općine Križ za 2025. godinu neće ostvariti planirani prihodi, raspodjela planiranih sredstava iz točaka IV. i VI. izvršavati će se prema mogućnostima Proračuna i ostvarenju planiranih prihoda Proračuna za 2025. godinu.

VIII.

 Ovaj Program stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 601-01/24-01/

URBROJ: 238-16-01-24-1

Križ,. studenog 2024.

 PREDSJEDNIK

 OPĆINSKOG VIJEĆA OPĆINE KRIŽ:

 Zlatko Hrastić